
Parlamentul României

Camera Deputaţilor
COMISIA PENTRU  MEDIU  ŞI ECHILIBRU ECOLOGIC

	Bucureşti,
	28. octombrie 2014

	Nr.
	4c-27/210


AVIZ
asupra proiectului de Lege privind aprobarea Ordonanţei Guvernului nr.29/2014 pentru modificarea art.6 alin.(2) din Ordonanţa de urgenţă a Guvernului nr.34/2000 privind produsele agroalimentare ecologice, precum şi pentru stabilirea unor măsuri în domeniul produselor agroalimentare ecologice
În conformitate cu prevederile art.95 din Regulamentul Camerei Deputaţilor, republicat cu modificările şi completările ulterioare, Comisia pentru mediu şi echilibru ecologic a fost sesizată, spre dezbatere şi avizare, cu proiectul de Lege privind aprobarea Ordonanţei Guvernului nr.29/2014 pentru modificarea art.6 alin.(2) din Ordonanţa de urgenţă a Guvernului nr.34/2000 privind produsele agroalimentare ecologice, precum şi pentru stabilirea unor măsuri în domeniul produselor agroalimentare ecologice, trimis cu adresa nr. PL.x.486 din 8 octombrie 2014. 
Senatul, în calitate de primă Cameră sesizată, a adoptat proiectul de lege în şedinţa din 01 octombrie 2014. 

Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră  decizională. 

Iniţiativa legislativă are ca obiect de reglementare modificarea Ordonanţei de urgenţă a Guvernului nr.34/2000 privind produsele agroalimentare ecologice, aprobată prin Legea nr.38/2001, cu modificările şi completările ulterioare, precum şi stabilirea unor măsuri în domeniul produselor agroalimentare ecologice, în vederea creării cadrului necesar pentru a putea fi sancţionate şi organismele de inspecţie şi certificare aprobate de către Ministerul Agriculturii şi Dezvoltării Rurale pentru a desfăşura activităţi în domeniul agriculturii ecologice.

Potrivit prevederilor art.61 din Regulamentul Camerei Deputaţilor, republicat, cu modificările şi completările ulterioare, Comisia pentru mediu şi echilibru a dezbătut proiectul de lege în şedinţa din data de 28 octombrie 2014.
Membrii Comisiei au examinat propunerea legislativă supusă avizării, expunerea de motive, avizul favorabil al Consiliului Legislativ, transmis cu adresa nr.955 din 28 august 2014.

În urma dezbaterilor, Comisia pentru mediu şi echilibru a hotărât, cu unanimitate de voturi, avizarea favorabilă a proiectul de Lege privind aprobarea Ordonanţei Guvernului nr.29/2014 pentru modificarea art.6 alin.(2) din Ordonanţa de urgenţă a Guvernului nr.34/2000 privind produsele agroalimentare ecologice, precum şi pentru stabilirea unor măsuri în domeniul produselor agroalimentare ecologic. 
În raport de obiectul şi conţinutul reglementării, proiectul de lege face parte din categoria legilor ordinare. 

  
  
PREŞEDINTE,
    


SECRETAR,
      CARMEN ILEANA MOLDOVAN           VASILE DANIEL SUCIU

